**SANDNES SV. STYRETS ÅRSMELDING 2017.**

Styret har i 2017 bestått av:

Leder: Trond Even Ravndal

Nestleder: Eva-Tone Breivik

Sekretær: Tore Haye

Medlem: Nina Eltervåg

Medlem: Olav Levin Johansen

Vara: Elin Dalen-Rasmussen

Styremedlem Wanya Valkyrie Drage var i permisjon fra september 2016, og trakk seg fra styret i mars. Vara Olav Levin Johansen tok over som styremedlem.

Trond representerer Sandnes SV i representantskapet i Rogaland SV. Eva-Tone og Nina har møtt som vara.

Eva-Tone representerer Sandnes SV i valgkomiteen til Rogaland SV. Nina er vara.

Sandnes SV hadde 6 representanter i Rogaland SVs årsmøte: Elin, Eva-Tone, Nina, Heidi, Tore, Laura Kristine Olsen, Bjørg Andersson og Richard Konrad

Eva-Tone var delegat på landsmøtet, Nina var observatør/vara.

Flere av våre innspill til endring av partiprogrammet fikk støtte av landsmøtet:

Årsmøtet i Sandnes SV ble avholdt 31. januar i Folkets hus, Sandnes, med rundt 25 deltakere. Petter Eide, andrekandidat til stortingsvalget for Oslo SV, innledet

Det har vært avholdt 9 ordinære styremøter.

Vi har hatt ett medlemsmøte i 2017, om budsjettarbeid i forbindelse med økonomiplan for Sandnes kommune.Medlemmene har også vært invitert til styre/gruppemøtene.

Etter initiativ fra Heidi ble det gjennomført et særdeles vellykket arrangement 8. mars på Sandnes i samarbeid med SV, AP, V, LO, Rødt, Fagforbundet og IKFF.Oppmøtet var langt over forventet. Sandnes SV støttet arrangementet med kr 1000.

Jan har representert Sandnes SV i programkomiteen for 1. mai. Partisekretær Audun Herning holdt appell på Sandnes.Heidi holdt hovedtale i Suldal 1. mai.

Jan har deltatt på Landbrukskonferansen i Rogaland.

Valgkampen gikk bra i Sandnes, takket være Eva-Tone som tok på seg ansvaret for å organisere arbeidet. Det ble arrangert stand i Langgata 7 lørdager med god oppslutning, og det ble gjennomført ringerunde til medlemmene. Valgresultatet viste at vi gikk fram 0.8 prosentpoeng til 3.8 %, og var dermed blant kommunene i Rogaland med størst framgang.

Eva-Tone deltok på SVs organisasjonskonferanse 25.-26 november i Oslo.

Vi har som i fjor holdt gruppe- og styremøter i gruppekontoret i Jærveien 34. Vi har tilgang til Folkets hus for medlemsmøter.

Medlemstallet i Sandnes SV økte med 10 i 2017. Per 31.12 hadde vi 92 medlemmer.

I 2017 har vi hatt et tett og godt samarbeid med bystyregruppen. Styret har arbeidet godt sammen, og vi er alltid åpne for innspill og deltakelse fra våre medlemmer.

For styret,

Trond Even Ravndal

Leder